rejauldu/bengali-wikipedia huggingface dataset:
থাম্ব|মাদ্রাসার লোগো আল জামিয়াতুল ইসলামিয়া দারুল উলুম বরুড়া সংক্ষেপে বরুড়া দারুল উলুম মাদ্রাসা কুমিল্লা জেলায় অবস্থিত একটি কওমি মাদ্রাসা। এই মাদ্রাসাটি স্থানীয়ভাবে বরুড়া পুরাতন মাদ্রাসা নামেও পরিচিত। মাদ্রাসাটি কুমিল্লা জেলার বরুড়া উপজেলা উপশহরে অবস্থিত। বাংলাদেশের অন্যতম বৃহৎ ও প্রাচীন এ শিক্ষাপ্রতিষ্ঠানটি ১৯০৯ সালে (১৩২৭ হিজরি) প্রতিষ্ঠিত হয়। এই শিক্ষা প্রতিষ্ঠানটি দারুল উলুম দেওবন্দের পাঠ্যসূচী দ্বারা শিক্ষাক্রম প্রবর্তন করে। এই প্রতিষ্ঠানটি ভারতীয় উপমহাদেশে ইসলাম শিক্ষার প্রসারে গুরুত্বপূর্ণ ভূমিকা রেখে চলছে।   ইতিহাস  মাদ্রাসাটি উজানীর পীর মাওলানা ক্বারী ইব্রাহিম (কুতুব রশিদ আহমদ গাংগুহীর খলিফা) এর নির্দেশে তারই খলিফা মাওলানা আফতাবুদ্দিন ১৯০৯ সালে তথা ১৩২৭ হিজরীতে প্রতিষ্ঠা করে। মাদরাসা ১৯০৯ সালে একটি অস্থায়ী ঠিকানায় (বর্তমান কাচা বাজার)  প্রতিষ্ঠাতা লাভ করে। পরবর্তীতে এই শিক্ষা প্রতিষ্ঠানটি বর্তমান ঠিকানা বড়ুরা উপজেলা শহরে স্থানান্তরিত হয়। এই প্রতিষ্ঠানটি এ অঞ্চল ইসলামী শিক্ষা ও ইসলামী শিক্ষাবিপ্লবের সূত্রপাত ঘটায়।  ১৮৬৬ সালে ইংরেজ সংস্কৃতির বিপক্ষে ইসলাম ধর্মীয় শিক্ষা ও সংস্কৃতি সংরক্ষণে ঐতিহ্যবাহী ইসলামী প্রতিষ্ঠান দারুল উলুম দেওবন্দ প্রতিষ্ঠিত হয়। এই একই লক্ষ্যে আল-জামিয়াতুল ইসলামিয়া দারুল উলূম বরুড়া মাদরাসা স্থাপন করা হয়।বর্তমানে মাদ্রাসাটি তে প্রায় ৩৫০০ ছাত্র শিক্ষারত অবস্থায় রয়েছে!!  বর্তমানে শিক্ষক ও স্টাফ সংখ্যা প্রায় ১৩৫ জন    ব্যবস্থাপনা ও ব্যাপ্তি  মাদ্রাসাটি বাংলাদেশের প্রধান পাঁচটি বৃহত্তম মাদ্রাসার মধ্যে অন্যতম। মাদ্রাসাটি অত্র এলাকার ছোট ছোট ইসলামিক বিদ্যালয় ও মাদ্রাসা নিয়ন্ত্রণ করে থাকে।   তথ্যসূত্র    গ্রন্থপঞ্জি       বিষয়শ্রেণী:কুমিল্লা জেলার কওমি মাদ্রাসা বিষয়শ্রেণী:১৯০৯-এ প্রতিষ্ঠিত শিক্ষাপ্রতিষ্ঠান বিষয়শ্রেণী:১৯০৯-এ ব্রিটিশ ভারতে প্রতিষ্ঠিত
মীর্জা বাকী ( ) যিনি মির্জা বাকী বেগ নামেও পরিচিত, ছিলেন সপ্তদশ শতকের মোগল সাম্রাজ্যের সামরিক জেনারেল। তিনি ফুলডুবি (ফরিদপুরের নিকটে) ও ভুলুয়া (নোয়াখালী) থানাদার হিসেবে দায়িত্ব পালন করেন।    কর্মজীবন  কাসিম খাঁন চিশতীর নির্দেশে, মীর্জা বাকী আবদুন নবীর নেতৃত্বে কাটঘর অভিযান ও বিজয়ে যোগ দেন।   মীর্জা বাকী ছিলেন ইব্রাহিম খাঁন ফতেহ-জঙ্গের বখশী। খাঁন যখন খবর পান যে বর্মীরা আরাকান আক্রমণ করেছে, তখন তিনি মীর্জা বাকীকে তাদের পাশে নদী পাহারা দেওয়ার নির্দেশ দেন।  মীর্জা বাকীকে এটি করার জন্য ৬০০ সশস্ত্র সৈন্য এবং বেশ কয়েকটি নৌকার নেতৃত্ব দেওয়া হয়েছিল।  সন্ধ্যার বাদে ৪৫ মিনিটের মধ্যে মীর্জা বাকী তার বহর নিয়ে জাহাঙ্গীরনগরের (ঢাকা) উদ্দেশে রওনা দেন এবং মধ্যরাতের কিছু বাদে পৌঁছান। অন্য জেনারেলরা ভোরবেলা মীর্জা বাকীর সাথ পায়।    ইব্রাহিম খাঁন বাদে মীর্জা বাকী এবং রাজা রঘুনাথকে ১০০টি নৌকা নিয়ে খাঁনপুর নদীর কাছে গোয়ালপাড়ার কেল্লায় পাঠান যাতে সরহাদ খান এবং শেখ কামালের অবশিষ্ট সৈন্যদের নিরাপদে হেফাজৎ করা যায়। মীর্জা নাথানকে তাদের সাথে যোগ দিতে রাজী করার পর, মীর্জা বাকী এবং তার সঙ্গীরা হাজো অভিযানে রওনা হন যেখানে তারা কুলিজ খাঁনের সাথে দীদার করেন। যাইহোক, নাথান পরে আবারও শেখ কামালের সাথে তর্কে জড়িয়ে পড়েন এবং তাই মীর্জা বাকী এবং রঘুনাথ ভবচনের পরিকল্পিত বন্দিত্বে অংশ না নিয়ে জাহাঙ্গীরনগর ফিরে আসেন।   যখন ইব্রাহিম খাঁনের আকবরনগর (রাজমহল) সফর শুরূ হ​য়, তিনি মীর্জা বাকীর নেতৃত্বে ১০০০ সশস্ত্র মোগল সৈন্যদের সঙ্গে ফুলডুবির থানাদার নিযুক্ত করেন। এ সময় ইব্রাহিম খাঁন মারা যান এবং তার কিছু সৈন্যকে ফুলডুবিতে মীর্জা বাকীর কাছে পাঠানো হয়।    ১৬২৪ সালে শাহজাদা খুররম (আগামীর শাহ জাহান) জাহাঙ্গীরনগরে আগমন করলে তিনি মীর্জা বাকীকে ভুলুয়ার থানাদার নিযুক্ত করেন এবং তাকে ৫০০ সৈন্য ও ৪০০ ঘোড়ার মনসবদার করেন।  ১৬২৫ সালে, মগ রাজা সীরি সুধম্ম ভুলুয়ায় মীর্জা বাকীকে পরাজিত করেন এবং প্রচুর [[ নিয়ে আরাকানে ফিরে আসেন।    মতাদর্শ  খাঁনপুর নদীর কাছে সদ্য বিজিত গোয়ালপাড়ার কেল্লায়, মীর্জা বাকী এবং রাজা রঘুনাথকে ইব্রাহিম খাঁন ফতেহ-জঙ্গ নির্দেশ দিয়েছিলেন যে তারা মীর্জা নাথানকে জানাবেন যে সে শেখ কামাল এবং সরহাদ খাঁনের আদেশ অনুসরণ করবে। যখন তারা একটি মজলিসে একে অপরের সাথে মিলিত হয়েছিল, নাথান মীর্জা বাকীর খুব মেহমানপরায়ণ ছিলেন। তারা বাদে একটি ব্যক্তিগত কোঠায় যায় যেখানে মীর্জা বাকী নাথানকে তাকে কী করতে হবে তা জানিয়েছিল। নাথান যাকে অধীনতা হিসেবে দেখেছিলে তাতে প্রচণ্ডভাবে ক্ষুব্ধ হয়েছিলে এবং বাংলায় বেশুমার বারো-ভুঁইয়াদের  পরাজয়ের বিষয়ে তার প্রচেষ্টার জন্য গর্ব করেছিলে। জবাবে, মীর্জা বাকী তার প্রচেষ্টাকে উপহাস করেছেন এবং গোয়ালপাড়া বিদ্রোহীদের "জেলেদের দল" বলে উল্লেখ করেছেন।     আরও দেখুন    নোয়াখালীর ইতিহাস   তথ্যসূত্র   বিষয়শ্রেণী:১৭শ শতাব্দীর ভারতীয় রাজনীতিবিদ বিষয়শ্রেণী:১৭শ শতাব্দীর ভারতীয় মুসলিম বিষয়শ্রেণী:মুঘল সেনাপতি বিষয়শ্রেণী:নোয়াখালীর শাসক
ইয়ান ক্যাম্পবেল হান্না (১৬ ডিসেম্বর ১৮৭৪ - ৭ জুলাই ১৯৪৪) ছিলেন একজন ব্রিটিশ শিক্ষাবিদ, লেখক এবং কনজারভেটিভ পার্টির রাজনীতিবিদ।   পটভূমি  হান্না চিচেস্টারে জন্মগ্রহণ করেন। তিনি ব্রাইটনের ভিকার এবং পরবর্তীতে চিচেস্টারের ডিন রেভারেন্ড প্রিবেন্ডারি জন জুলিয়াস হান্নার জ্যেষ্ঠ পুত্র। তিনি উইন্ডলেশ্যাম হাউস স্কুল, উইনচেস্টার কলেজ এবং কেমব্রিজের ট্রিনিটি কলেজে শিক্ষিত ছিলেন। ১৮৯৯ সালে তার ছোট ভাই উইলিয়াম দ্বিতীয় বোয়ার যুদ্ধের প্রাথমিক হতাহতদের একজন হয়ে ওঠেন যখন তিনি তালানা পাহাড়ের যুদ্ধের পরের দিন একটি গোলা পড়ে নিহত হন।  হান্না ১৯০৪ থেকে ১৯০৬ সাল পর্যন্ত নোভা স্কটিয়ার উইন্ডসরের কিংস কলেজ বিশ্ববিদ্যালয়ের সভাপতি ছিলেন। ১৯০৪ সালে তিনি আমেরিকান শিল্পী এডিথ ব্র্যান্ডকে বিয়ে করেন। ইংল্যান্ডে কিছু সময় কাটানোর পর, হান্না ১৯১৫ সালে আমেরিকায় ফিরে আসেন এবং ওবারলিন থিওলজিক্যাল সেমিনারিতে গির্জার ইতিহাসের অধ্যাপক হন। ১৯২৫ সালে তিনি আবার যুক্তরাজ্যে ফিরে আসেন এডিনবার্গের কাছে তার পারিবারিক সম্পত্তিতে বসবাসের জন্য।  ১৯২৪ সালের সাধারণ নির্বাচনে তিনি সান্ডারল্যান্ডের জন্য লিবারেল প্রার্থী হিসেবে প্রথম সংসদে প্রতিদ্বন্দ্বিতা করেন, কিন্তু সফল হননি।British Parliamentary Election Results, 1918-1949 FWS Craig ১৯৩৫ সালের সাধারণ নির্বাচনে তিনি বিলস্টন নির্বাচনী এলাকার সংসদ সদস্য (এমপি) নির্বাচিত হন এবং ১৯৪৪ সালে ৬৯ বছর বয়সে মৃত্যুবরণ না করা পর্যন্ত এই আসনে অধিষ্ঠিত ছিলেন।   তথ্যসূত্র   বহিঃসংযোগ  বিষয়শ্রেণী:ট্রিনিটি কলেজ, কেমব্রিজের প্রাক্তন শিক্ষার্থী বিষয়শ্রেণী:উইনচেস্টার কলেজে শিক্ষিত ব্যক্তি বিষয়শ্রেণী:যুক্তরাজ্যের সংসদ সদস্য ১৯৩৫-১৯৪৫ বিষয়শ্রেণী:ইংল্যান্ডের নির্বাচনী এলাকা থেকে রক্ষণশীল দল (যুক্তরাজ্য) এর সংসদ সদস্য বিষয়শ্রেণী:১৯৪৪-এ মৃত্যু বিষয়শ্রেণী:১৮৭৪-এ জন্ম বিষয়শ্রেণী:উইন্ডলেশ্যাম হাউস স্কুলে শিক্ষিত ব্যক্তি
২০২১ সালের ২৭ জানুয়ারী চট্টগ্রাম সিটি কর্পোরেশনের মেয়র পদে নির্বাচন অনুষ্ঠিত হয়। এর ফলে বাংলাদেশ আওয়ামী লীগের প্রার্থী রেজাউল করিম চৌধুরী বিপুল ভোটে নির্বাচনে জয়লাভ করেন। তিনি বাংলাদেশ জাতীয়তাবাদী দলের মেয়র প্রার্থী ডা. শাহাদাত হোসেনকে প্রায় ৩ লক্ষ ১৬ হাজার ৭৫৯ ভোটের ব্যবধানে পরাজিত করেন।  এর আগে চট্টগ্রাম সিটি কর্পোরেশনের ষষ্ঠ নির্বাচন ২০২০ সালের ২৯ মার্চ হওয়ার কথা থাকলেও করোনাভাইরাসের প্রকোপ বাড়তে থাকায় নির্বাচন কমিশন তা স্থগিত করে। এরপর পরিস্থিতির উন্নতি বিবেচনায় ২৭ জানুয়ারি ভোটের দিন ঠিক করে নির্বাচন কমিশন।  মেয়র নির্বাচনে মোট সাতজন প্রার্থী প্রতিদ্বন্দ্বীতা করে। তারা ছিলেন আওয়ামী লীগের রেজাউল করিম চৌধুরী (মার্কা নৌকা), বাংলাদেশ জাতীয়তাবাদী দলের শাহাদাত হোসেন (মার্কা ধানের শীষ), এনপিপি’র আবুল মনজুর (আম), বাংলাদেশ ইসলামী ফ্রন্টের এম এ মতিন (মোমবাতি), স্বতন্ত্র প্রার্থী খোকন চৌধুরী (হাতি), ইসলামিক ফ্রন্ট বাংলাদেশের মুহাম্মদ ওয়াহেদ মুরাদ (চেয়ার) এবং ইসলামী আন্দোলন বাংলাদেশের মো. জান্নাতুল ইসলাম (হাতপাখা)।  নির্বাচনে আওয়ামী লীগ মনোনীত প্রার্থী রেজাউল করিম চৌধুরী বিজয়ী হন।   মেয়র নির্বাচনের ফলাফল    কাউন্সিলর নির্বাচনের ফলাফল  +২০২১ চসিকের কাউন্সিলর নির্বাচনের ফলাফল (দলগতভাবে)centreদলআসনসাধারণ কাউন্সিলরসংরক্ষিত মহিলা কাউন্সিলরমোট কাউন্সিলর বাংলাদেশ আওয়ামী লীগ৩৪১২৪৬স্বতন্ত্র প্রার্থী৭২৯মোট আসন৪১১৪৫৫   তথ্যসূত্র   বিষয়শ্রেণী:২০২১-এ বাংলাদেশ বিষয়শ্রেণী:চট্টগ্রাম সিটি কর্পোরেশন বিষয়শ্রেণী:বাংলাদেশে স্থানীয় নির্বাচন বিষয়শ্রেণী:২০২১-এ বাংলাদেশে নির্বাচন
মাধবপুর বাংলাদেশের কুমিল্লা জেলার অন্তর্গত ব্রাহ্মণপাড়া উপজেলার একটি ইউনিয়ন।   আয়তন    জনসংখ্যা  ২০১১সালের আদমশুমারীর অনুযায়ী ১নং মাধবপুর ইউনিয়নের জনসংখ্যা ৩১,৫৮৪জন।   ইতিহাস    অবস্থান ও সীমানা  ব্রাহ্মণপাড়া উপজেলার সর্ব-উত্তরে মাধবপুর ইউনিয়নের অবস্থান। এ ইউনিয়নের দক্ষিণে চান্দলা ইউনিয়ন ও শিদলাই ইউনিয়ন; পশ্চিমে দেবিদ্বার উপজেলার বড়শালঘর ইউনিয়ন, মুরাদনগর উপজেলার পূর্বধইর পূর্ব ইউনিয়ন ও আন্দিকোট ইউনিয়ন; উত্তরে ব্রাহ্মণবাড়িয়া জেলার কসবা উপজেলার কুটি ইউনিয়ন এবং পূর্বে ব্রাহ্মণবাড়িয়া জেলার কসবা উপজেলার কায়েমপুর ইউনিয়ন অবস্থিত।   প্রশাসনিক কাঠামো  মাধবপুর ইউনিয়ন ব্রাহ্মণপাড়া উপজেলার আওতাধীন ১নং ইউনিয়ন পরিষদ। এ ইউনিয়নের প্রশাসনিক কার্যক্রম ব্রাহ্মণপাড়া থানার আওতাধীন। এটি জাতীয় সংসদের ২৫৩নং নির্বাচনী এলাকা কুমিল্লা-৫ এর অংশ।   শিক্ষা ব্যবস্থা    শিক্ষা প্রতিষ্ঠান   মাধবপুর উচ্চ বিদ্যালয়  কান্দুঘর বি,বি,এস,উচ্চ বিদ্যালয়  ষাটশালা সরকারি স্কুল এন্ড কলেজ।  ষাইট শালা সরকারি প্রাথমিক বিদ্যালয়।  ষাইট শালা টি.বি সরকারি প্রাথমিক বিদ্যালয়।  মকিমপুর সরকারি উচ্চ বিদ্যালয়।  মকিমপুর সরকারি প্রাথমিক বিদ্যালয়।  মিরপুর সরকারি প্রাথমিক বিদ্যালয়।  বাড়ানী সরকারি প্রাথমিক বিদ্যালয়।  রাজাবাড়ী সরকারি প্রাথমিক বিদ্যালয়।  কান্দুঘর সরকারি প্রাথমিক বিদ্যালয়।  কান্দুঘর পূর্ব পাড়া সরকারি প্রাথমিক বিদ্যালয়।  কান্দুঘর দক্ষিণ পাড়া সরকারি প্রাথমিক বিদ্যালয়।  কান্দুঘর গাগরাকাটা সরকারি প্রাথমিক বিদ্যালয়।  মনগুছ সবকারি প্রাথমিক বিদ্যালয়।  মাধবপুর কারিগরী ইনস্টিটিউটে,মাধবপুর কলেজপাড়া, কুমিল্লা।   যোগাযোগ ব্যবস্থা  মাধবপুর বাসস্টেশন, ব্রাক্ষনপাড়া -কুমিল্লা।   খাল ও নদী  মাধবপুর ইউনিয়নের পশ্চিম পাশ দিয়ে বুড়ি নদী বয়ে গেছে। এর উৎপত্তি কুমিল্লা জেলার মুরাদনগর উপজেলার গুঞ্জর গ্রামের কাছাকাছি গোমতী নদী থেকে এবং এর একমাত্র শাখানদী আর্সি নদী। নদীটি ব্রাহ্মণবাড়িয়া জেলার নবীনগর উপজেলার নারায়ণপুর গ্রামের কাছে গিয়ে পুরনো তিতাস নদীতে পতিত হয়েছে। বর্তমানে এই নদী মৃতপ্রায়, তবে বর্ষা মৌসুমে এটি পানিতে পরিপূর্ণ হয়ে তার অপরূপ সৌন্দর্য্যে জনমানুষের মনকে প্রশান্ত করে দেয়।     হাট-বাজার   মাধবপুর বাজার  কান্দুঘর বাজার  ষাইটশালা বাজার  উওর চান্দলা বাজার  মকিমপুর বাজার   জনপ্রতিনিধি   বর্তমান চেয়ারম্যান: ফরিদ আহমেদ   আরও দেখুন   ব্রাহ্মণপাড়া উপজেলা  ব্রাহ্মণপাড়া থানা  কুমিল্লা জেলা   তথ্যসূত্র    বহিঃসংযোগ   বিষয়শ্রেণী:ব্রাহ্মণপাড়া উপজেলার ইউনিয়ন
thumb জন অলসব্রুক সাইমন, ১ম ভিসকাউন্ট সাইমন,  (২৮ ফেব্রুয়ারি ১৮৭৩ - ১১ জানুয়ারি ১৯৫৪) ছিলেন একজন ব্রিটিশ রাজনীতিবিদ যিনি প্রথম বিশ্বযুদ্ধের শুরু থেকে দ্বিতীয় বিশ্বযুদ্ধের শেষ পর্যন্ত মন্ত্রিসভার সিনিয়র পদে অধিষ্ঠিত ছিলেন। তিনি স্বরাষ্ট্র সচিব, পররাষ্ট্র সচিব এবং এক্সচেকারের চ্যান্সেলর হিসাবে দায়িত্ব পালন করা তিনজনের একজন, অন্যরা হলেন র্যাব বাটলার এবং জেমস ক্যালাগান।  তিনি লর্ড চ্যান্সেলর হিসেবেও দায়িত্ব পালন করেন, ব্রিটিশ আইন ব্যবস্থার সবচেয়ে সিনিয়র পদ। একজন লিবারেল হিসেবে তার কর্মজীবন শুরু করে (প্রথম দিকে বামপন্থী কিন্তু পরে দলের ডানপন্থী হিসেবে চিহ্নিত), তিনি ১৯৩১ সালে জাতীয় সরকারে যোগদান করেন, প্রক্রিয়ায় লিবারেল ন্যাশনাল পার্টি তৈরি করেন। তার কর্মজীবনের শেষে, তিনি মূলত একজন রক্ষণশীল ছিলেন।   তথ্যসূত্র    গ্রন্থপঞ্জি                      (essay on Simon, pp365–92)       বহিঃসংযোগ      A Chessplaying Statesman  Biography of Simon    Newspaper clippings about John Simon, 1st Viscount Simon in the 20th Century Press Archives of the ZBW  Archives of John Simon, 1st Viscount Simon (Sir John Allsebrooke Simon fonds, R150) are held at Library and Archives Canada  বিষয়শ্রেণী:চেম্বারলিন শান্তিকালীন সরকারের মন্ত্রী, ১৯৩৭-১৯৩৯ বিষয়শ্রেণী:চেম্বারলিন যুদ্ধকালীন সরকারের মন্ত্রী, ১৯৩৯-১৯৪০ বিষয়শ্রেণী:চার্চিল তত্ত্বাবধায়ক সরকারের মন্ত্রী, ১৯৪৫ বিষয়শ্রেণী:যুক্তরাজ্যের সংসদ সদস্য ১৯৩৫-১৯৪৫ বিষয়শ্রেণী:যুক্তরাজ্যের সংসদ সদস্য ১৯৩১-১৯৩৫ বিষয়শ্রেণী:যুক্তরাজ্যের সংসদ সদস্য ১৯২৯-১৯৩১ বিষয়শ্রেণী:যুক্তরাজ্যের সংসদ সদস্য ১৯২৪-১৯২৯ বিষয়শ্রেণী:যুক্তরাজ্যের সংসদ সদস্য ১৯২৩-১৯২৪ বিষয়শ্রেণী:যুক্তরাজ্যের সংসদ সদস্য ১৯২২-১৯২৩ বিষয়শ্রেণী:যুক্তরাজ্যের সংসদ সদস্য ১৯১০-১৯১৮ বিষয়শ্রেণী:যুক্তরাজ্যের সংসদ সদস্য ১৯১০ বিষয়শ্রেণী:যুক্তরাজ্যের সংসদ সদস্য ১৯০৬-১৯১০ বিষয়শ্রেণী:ইংল্যান্ড এবং ওয়েলসের সলিসিটর জেনারেল বিষয়শ্রেণী:রয়্যাল ফ্লাইং কোরের কর্মকর্তা বিষয়শ্রেণী:অক্সফোর্ড ইউনিয়নের সভাপতি বিষয়শ্রেণী:অফিসার্স অব দি অর্ডার অব দ্য ব্রিটিশ এম্পায়ার বিষয়শ্রেণী:জাতীয় উদারপন্থী দল (যুক্তরাজ্য, ১৯৩১) এর রাজনীতিবিদ বিষয়শ্রেণী:চার্চিল যুদ্ধকালীন সরকারের মন্ত্রী, ১৯৪০-১৯৪৫ বিষয়শ্রেণী:যুক্তরাজ্যের প্রিভি কাউন্সিলের সদস্য বিষয়শ্রেণী:প্রিভি কাউন্সিলের বিচারিক কমিটির সদস্য বিষয়শ্রেণী:ইংল্যান্ডের নির্বাচনী এলাকা থেকে উদারপন্থী দল (যুক্তরাজ্য) এর সংসদ সদস্য বিষয়শ্রেণী:নাইটস ব্যাচেলর বিষয়শ্রেণী:অল সোলস কলেজ, অক্সফোর্ডের ফেলো বিষয়শ্রেণী:ইংরেজ নাস্তিক বিষয়শ্রেণী:ওয়াধাম কলেজ, অক্সফোর্ডের প্রাক্তন শিক্ষার্থী বিষয়শ্রেণী:১৯৫৪-এ মৃত্যু বিষয়শ্রেণী:১৮৭৩-এ জন্ম বিষয়শ্রেণী:সাইমন পরিবার (যুক্তরাজ্য) বিষয়শ্রেণী:ইংল্যান্ড এবং ওয়েলসের অ্যাটর্নি জেনারেল বিষয়শ্রেণী:যুক্তরাজ্যের সংসদ সদস্য যারা পিয়ারেজ প্রাপ্ত হয়েছেন বিষয়শ্রেণী:যুক্তরাজ্যের কোষাধ্যক্ষ বিষয়শ্রেণী:ব্রিটিশ পররাষ্ট্র বিষয়ক রাষ্ট্র সচিব বিষয়শ্রেণী:গ্রেট ব্রিটেনের লর্ড চ্যান্সেলর বিষয়শ্রেণী:ফেটেস কলেজে শিক্ষিত ব্যক্তি বিষয়শ্রেণী:স্বরাষ্ট্র বিভাগের রাষ্ট্র সচিব
(ভিডিও দেখার জন্য ক্লিপ চালান বোতামে ক্লিক করুন। যদি ভিডিও না দেখা যায়, তাহলে "মেনু" তে ক্লিক করে অন্য ভিডিও প্লেয়ার নির্বাচন করুন।) 300px|alt= ঈমানের শক্তি -- নোমান আলী খান এঁর ভিডিও|ঈমানের শক্তি -- উস্তাদ নোমান আলী খান এঁর ভিডিও|thumb|centerইসলাম  বিষয়ক আরও ভিডিওর জন্য এখানে খুঁজুন :: বিষয়শ্রেণী:ইসলাম, বিষয়শ্রেণী:আব্রাহামীয় ধর্ম
চ্যাং নৃত্য (হিন্দি : चंग नृत्य) ভারতের রাজস্থানের একটি লোকনৃত্য । এই নামটি দিয়ে ধামাল   ধুফ নৃত্য এবং দোলযাত্রা নৃত্যকেও উল্লেখ করা হয়। এটি একই নামের (দোলযাত্রা) হিন্দু উৎসবের সময় মন্দের পরাজয় উদযাপন করার জন্য করা হয়। এটি একটি দলগত নৃত্য যা পুরুষদের দ্বারা সঞ্চালিত হয় এবং এটি চ্যাং বাদ্য যন্ত্রের ছন্দময় তালে তালে গান গেয়ে গেয়ে করা হয়।  রাজস্থানের শেখাওয়াটি অঞ্চল থেকে মূলত এর উৎপত্তি হয়েছে।  এই নৃত্যের সময়কাল মহা শিবরাত্রি উৎসব থেকে শুরু হয় এবং ধুলান্দিতে শেষ হয়, যা হোলি উৎসবের পরের দিন। এই লোকনৃত্যে ব্যবহৃত লোকগানকে ধামাল বলা হয়।  সমস্ত পুরুষ গান গায় নাচ এবং নাচ করে। এদিকে কেউ কেউ নাটকের প্রতিনিধিত্ব করে যাকে সাং বলা হয়।   বাদ্যযন্ত্র    চ্যাং বা ডাফ (এক ধরনের খঞ্জনী ) - লোকনৃত্যের রূপের নাম, এই বাদ্যযন্ত্রটিতে সাধারণত ২ ফুট (২৪ ইঞ্চি) থেকে ৩ ফুট (৩৬ ইঞ্চি) ব্যাসার্ধের প্রসারিত পুরুষ ভেড়ার চামড়া দিয়ে একপাশে আবৃত একটি কাঠের চাকতি থাকে। হলুদ এবং অন্যান্য সুগন্ধি স্প্রে করা হয়. এর ওপর রং জাতীয় কিছুও প্রয়োগ করা হয়।  সিম্বাল - বৃত্তাকার সমতল বা উত্তল ধাতু (সাধারণত ব্রোঞ্জ বা লোহা) তাল যন্ত্র, দুটি এইরকম একসাথে বাজানো হয়, অনুষ্ঠানের শেষ দিনে।  বাঁশি - এটি প্রাকৃতিক বাঁশ থেকে তৈরি। বাঁশের ভিতরের গাঁটগুলি পরিষ্কার করা হয় এবং এতে আটটি ছিদ্র করা হয়। সবার প্রথম ছিদ্রে মুখ দিয়ে বাজাতে হয়, বাকি সাতটি ছিদ্র থেকে বিভিন্ন ধরনের শব্দ বের হয়।  ঘুংরু - শাস্ত্রীয় ভারতীয় নৃত্যশিল্পীদের পায়ে বাঁধা একটি বাদ্যযন্ত্র।  ড্রাম এবং অন্যান্য যন্ত্র বর্তমানে ব্যবহার করা হয়।   চ্যাং নৃত্যের সময়  চ্যাং নৃত্য মহাশিবরাত্রি (ভারতের একটি উৎসব) থেকে শুরু হয়ে সারা মাস দিন ও রাতে চলতে থাকে এবং শেষ হয় হোলি উৎসবে। কৃষিকাজ ও গৃহস্থালির কাজ শেষে লোকেরা চকে (গ্রামের একটি মাঠ) জমা হয় এবং এটি উপভোগ করে।   চ্যাং নৃত্যের এলাকা  পুরো রাজস্থান জুড়ে চ্যাং নাচের অনুষ্ঠান হয়। কিন্তু এই প্রধান এলাকা শেখাওয়াতি অঞ্চল (সিকার, চুরু, ঝুনঝুনু এবং বিকানের) যেখানে এই নৃত্যটি অনেক সুশৃঙ্খল, পৃষ্ঠপোষক পরিকল্পনা সহ নিয়মতান্ত্রিক উপায়ে অনুষ্ঠিত হয়। এই নৃত্য সাধারণত রাজস্থান রাজ্যের সীমান্তবর্তী জেলাগুলিতে দেখা যায়।  তথ্যসূত্র  বিষয়শ্রেণী:রাজস্থানের লোকনৃত্য বিষয়শ্রেণী:ভারতীয় লোকনৃত্য বিষয়শ্রেণী:দলীয় নৃত্য
থাম্ব| হেনরি হ্যাচার হেনরি হ্যাচার (১৭৭৭-১৮৪৬) ছিলেন একজন ইংরেজ প্রত্নতত্ত্ববিদ। অ্যাল্ডারবেরি ও ওয়াডন স্থানীয় ইতিহাস গবেষণা দলের দ্য হ্যাচার রিভিউ তার স্মৃতিতে নামকরণ করা হয়েছে। Index to The Hatcher Review from 1976 to 2000 Volumes 1-5 (Issues 1-50). Alderbury & Whaddon Local History Research Group. Retrieved 5 October 2017.   তথ্যসূত্র    বহিঃসংযোগ       বিষয়শ্রেণী:ইংরেজ পুরাতত্ত্ববিদ বিষয়শ্রেণী:১৮৪৬-এ মৃত্যু বিষয়শ্রেণী:১৭৭৭-এ জন্ম বিষয়শ্রেণী:ব্রিটিশ পোস্টমাস্টার বিষয়শ্রেণী:১৯শ শতাব্দীর ইংরেজ ইতিহাসবিদ
জোসেফ প্রিস্টলি(১৩ মার্চ ১৭৩৩ - ৬ ফেব্রুয়ারি ১৮০৪):একজন ইংরেজ রসায়নবিদ, রাজনৈতিক তাত্ত্বিক, প্রথাবিরোধী ধর্মতাত্ত্বিক ও খ্রিস্টান ধর্মযাজক। তাঁকে অষ্টাদশ শতকের সেরা ব্রিটিশ রসায়নবিদ হিসেবে গণ্য করা হয়। তিনি মূলত গ্যাসীয় পদার্থসমূহের পরীক্ষামূলক রসায়নে তাঁর কাজের জন্য বিখ্যাত হয়ে আছেন। তাঁর আগে বিজ্ঞানীরা মনে করতেন বায়ু কেবলমাত্র কার্বন ডাই-অক্সাইড ও হাইড্রোজেন দিয়ে গঠিত। প্রিস্টলি বাতাসে আরও ১০টি গ্যাসের অস্তিত্ব প্রমাণ করেন, যার মধ্যে আছে নাইট্রোজেন, অক্সিজেন, কার্বন মনোক্সাইড, নাইট্রাস অক্সাইড, ইত্যাদি। তিনি কাগজে পেন্সিলের দাগ ঘষে তোলার জন্য রবারের ইরেজার ও কার্বন ডাই-অক্সাইডের বুদবুদসমৃদ্ধ ঝাঁজালো পানীয় (সোডাপানি) উদ্ভাবন করেন।  প্রিস্টলি  ১৭৩৩ সালের ১৩ মার্চ ইংল্যান্ডের লীডসে জন্ম নেন। তিনি যাজক ছিলেন। তিনি কার্বন ডাই অক্সাইড আবিষ্কার করেন। তিনি ১৭৭৪ সালের ১ আগস্ট অক্সিজেন তৈরি করেন।  ১৭৯১ সালে লন্ডন থেকে বিতাড়িত হন। তিনি এর পর কার্বন মনোক্সাইড তৈরি করেন। তিনি ১৮০৪ সালের ৬ ফেব্রুয়ারি মার্কিন যুক্তরাষ্ট্রের পেনসিলভেনিয়াতে মারা যান।   আবিষ্কার   কার্বন ডাই অক্সাইড (CO2)  অক্সিজেন(O2)  কোবাল্ট(Co)   বহিঃসংযোগ    The Joseph Priestley Society  Joseph Priestley House in PA   Joseph Priestley Online : Comprehensive site with bibliography, links to related sites, images, information on manuscript collections, and other helpful information.  Radio 4 program on the discovery of oxygen by the BBC  Collection of Priestley images  at the Schoenberg Center for Electronic Text and Image  অনলাইনে সংক্ষিপ্ত জীবনী  "Joseph Priestley: Discoverer of Oxygen" at the American Chemical Society  Joseph Priestley at the Woodrow Wilson National Fellowship Foundation  Joseph Priestley from the Encyclopædia Britannica    Joseph Priestley at the Chemical Heritage Foundation  ExplorePAHistory.com      তথ্যসূত্র   বিষয়শ্রেণী:১৭৩৩-এ জন্ম বিষয়শ্রেণী:১৮০৪-এ মৃত্যু বিষয়শ্রেণী:কপলি পদক বিজয়ী বিষয়শ্রেণী:আমেরিকান অ্যাকাডেমি অব আর্টস অ্যান্ড সায়েন্সেসের বিশিষ্ট সভ্য বিষয়শ্রেণী:১৮শ শতাব্দীর মার্কিন লেখক বিষয়শ্রেণী:মার্কিন একত্ববাদী বিষয়শ্রেণী:রাসায়নিক মৌল আবিষ্কারক বিষয়শ্রেণী:পেনসিলভেনিয়ার শিক্ষাবিদ বিষয়শ্রেণী:ইংরেজ দার্শনিক বিষয়শ্রেণী:রয়েল সোসাইটির সভ্য বিষয়শ্রেণী:শিল্প গ্যাস বিষয়শ্রেণী:রয়েল সুয়েডীয় বিজ্ঞান অ্যাকাডেমির সদস্য বিষয়শ্রেণী:শিল্প বিপ্লবের ব্যক্তিত্ব বিষয়শ্রেণী:প্রোটেস্ট্যান্ট দার্শনিক
রাজিবপুর সরকারি কলেজ বাংলাদেশের কুড়িগ্রাম জেলার একটি সরকারি ডিগ্রি কলেজ। এটি ১৯৮৯ সালে চর রাজিবপুর উপজেলায় প্রতিষ্ঠিত হয়। বর্তমানে এখানে বিএ, বিএসএস, বিএসসি ও বিবিএস ব্যাচেলর ডিগ্রি (পাস) কোর্স চালু আছে।  তথ্যসূত্র  বহিঃসংযোগ    বিষয়শ্রেণী:কুড়িগ্রাম জেলার মহাবিদ্যালয় বিষয়শ্রেণী:জাতীয় বিশ্ববিদ্যালয়, বাংলাদেশের অধিভুক্ত মহাবিদ্যালয় বিষয়শ্রেণী:কুড়িগ্রাম জেলার বিশ্ববিদ্যালয় ও কলেজ বিষয়শ্রেণী:১৯৮৯-এ প্রতিষ্ঠিত শিক্ষাপ্রতিষ্ঠান বিষয়শ্রেণী:১৯৮৯-এ বাংলাদেশে প্রতিষ্ঠিত
প্রদীপ হাজারিকা আসামের একজন অসম গণ পরিষদের রাজনীতিবিদ। তিনি আমগুরি আসন থেকে ১৯৮৫, ১৯৯৬, ২০০৬ এবং ২০১৬ সালে আসাম বিধানসভা নির্বাচনে নির্বাচিত হয়েছেন।Six-time Congress MP Bijoy Krishna Handique locked in keen tussle in JorhatTales from Majuli, an island on the edge   তথ্যসূত্র   বিষয়শ্রেণী:আসাম বিধানসভার সদস্য ২০২১-২০২৬ বিষয়শ্রেণী:আসাম বিধানসভার সদস্য ২০০৬-২০১১ বিষয়শ্রেণী:জন্মের বছর অনুপস্থিত (জীবিত ব্যক্তি) বিষয়শ্রেণী:আসাম বিধানসভার সদস্য ১৯৮৫-১৯৯১ বিষয়শ্রেণী:আসাম বিধানসভার সদস্য ১৯৯৬-২০০১ বিষয়শ্রেণী:আসাম বিধানসভার সদস্য ২০১৬-২০২১ বিষয়শ্রেণী:শিবসাগর জেলার ব্যক্তি বিষয়শ্রেণী:অসম গণপরিষদের রাজনীতিবিদ বিষয়শ্রেণী:জীবিত ব্যক্তি বিষয়শ্রেণী:আসামের রাজ্য মন্ত্রিপরিষদের মন্ত্রী
thumb|সংকোশ নদী, ভুটান সংকোশ ( গদাধার মো চু এবং সবর্ণকোশ নামেও পরিচিত) উত্তর ভুটানে থেকে  উত্থিত একটি নদী এবং নদীটি ভারতের আসাম রাজ্যে ব্রহ্মপুত্রের সঙ্গে মিলিত হয়। ভুটানে এটি ওয়াংডু ফোড্রং শহরের নিকটে কয়েকটি উপনদীর সঙ্গে মিলিত হয়ে পুনা সাং চু নামে পরিচিত হয়। নদীটির দুই বৃহত্তম উপনদী হল মো চু এবং ফো চু, যা একসাথে প্রবাহিত হয় পুনাখ নামে। পুনাখ দজং, যা দুটি নদীর মিলন স্থলে অবস্থিত। এটি ভুটানের সবচেয়ে সুন্দর দজং এবং দ্রাতশং লেনশগগের শীতকালীন আবাসস্থল। ফো ছু নদীর উপরিভাগে বরফ অবরোধের সম্ভাবনা বেশি এবং হিমবাহ হ্রদ বিস্ফোরণ বন্যা দ্বারা বেশ কয়েকবার দজং ক্ষতিগ্রস্ত হয়েছে। ভারতে প্রবেশ করার পর এটি পশ্চিমবঙ্গ ও আসামের সীমান্তে প্রবাহিত হয়। ওয়াংডু ফোড্রং-এ   উচ্চতায় নদীটিতে পশ্চিম দিক থেকে তান চু মিলিত হয় এবং এটি একটি গিরিখাতের প্রবেশ করে। ওয়াংডু ফোড্রং থেকে দাগানা পর্যন্ত দক্ষিণে মহাসড়কটি নদী প্রবাহকে অনুসরণ করে। তাকশাইয়ের কাছে পশ্চিম দিক থেকে নদীতে হারা ছু মিলিত হয়। ভুটানে এই নদীর শেষ বৃহৎ উপনদী হল দাগ ছু।   বহিঃসংযোগ    ভুটানের নদী ব্যবস্থা "ভুটানের ভৌগোলিক ও মৎস্য সম্ভাব্য জলের জরিপ ", জাতিসংঘের খাদ্য ও কৃষি সংস্থা, ১৯৭৮ সাল।   তথ্যসূত্র          ভুটান হিমালয়, 1: 390,000 (মানচিত্র)। হিমালয় ম্যাপহাউস।  বিষয়শ্রেণী:এশিয়ার আন্তর্জাতিক নদী বিষয়শ্রেণী:আসামের নদী বিষয়শ্রেণী:ভুটানের নদী বিষয়শ্রেণী:অপর্যালোচিত অনুবাদসহ পাতা বিষয়শ্রেণী:পশ্চিমবঙ্গের নদী
থাম্ব|300px|একটি অণুবীজপূর্ণ জীবনচক্রে উৎপাদিত অণুবীজ। থাম্ব|300px|টাটকা তুষার আংশিকভাবে রুক্ষ-বৃন্তযুক্ত পালক-শ্যাওলা (ব্র্যাকিথেসিয়াম রুটাবুলাম) ঢেকে দেয় যা একটি পাতলা হাইব্রিড কালো পপলারের (পপুলাস এক্স ক্যানাডেনসিস) উপর জন্মায়। শৈবালের জীবনচক্রের শেষ পর্যায়টি দেখানো হয়েছে যেখানে স্পোরোফাইটগুলি তাদের স্পোর ছড়িয়ে পড়ার আগে দৃশ্যমান: ক্যালিপট্রা (১) এখনও ক্যাপসুলের (২) সাথে সংযুক্ত রয়েছে। গ্যামেটোফাইট (৩) এর শীর্ষগুলিও সনাক্ত করা যেতে পারে। পার্শ্বের আশেপাশের কালো পপলার একটি কলকের তীরে বেলে দোআঁশের উপর বেড়ে উঠছে যা বিস্তারিত এলাকা চিহ্নিত করা আছে।  জীববিজ্ঞানে, অণুবীজ বা স্পোর বা রেনু বা বীজগুটি বা বীজাণু হল একটি যৌন বা অযৌন প্রজননের একক যা বিচ্ছুরণ এবং বেঁচে থাকার জন্য প্রায়ই দীর্ঘ সময়ের জন্য প্রতিকূল পরিস্থিতিতে অভিযোজিত হতে পারে। স্পোরগুলি অনেক উদ্ভিদ, শৈবাল, ছত্রাক এবং প্রোটোজোয়ার জীবনচক্রের অংশ।  ব্যাকটেরিয়া অণুবীজগুলি যৌন চক্রের অংশ নয়। তবে প্রতিকূল পরিস্থিতিতে বেঁচে থাকার জন্য ব্যবহৃত প্রতিরোধী কাঠামো। মাইক্সোজোয়ান অণুবীজগুলি পরজীবী সংক্রমণের জন্য তাদের নিমন্ত্রকদের মধ্যে অ্যামিবয়েড সংক্রামক জীবাণু ("অ্যামিবুলা") ছেড়ে দেয়। যা অ্যামিবুলা থেকে বিকশিত হয়ে প্লাজমোডিয়ামের মধ্যে দুটি নিউক্লিয়াসের জোড়ার মধ্যে পুনরুৎপাদন করে।  উদ্ভিদে স্পোরগুলি সাধারণত হ্যাপ্লয়েড এবং এককোষী জীব হয় এবং একটি ডিপ্লয়েড স্পোরোফাইটের স্পোরঞ্জিয়ামে মিয়োসিস দ্বারা উত্পাদিত হয়। অনুকূল পরিস্থিতিতে অণুবীজটি মাইটোসিস বিভাজন ব্যবহার করে একটি নতুন জীবে বিকশিত হতে পারে। একটি বহুকোষী গ্যামেটোফাইট তৈরি করে যা শেষ পর্যন্ত গ্যামেট তৈরি করে। দুটি গ্যামেট মিলে একটি জাইগোট তৈরি করে যা একটি নতুন স্পোরোফাইটে বিকশিত হয়। এই চক্রটি প্রজন্মের বিকল্প হিসাবে পরিচিত।  বীজ উদ্ভিদের অণুবীজ অভ্যন্তরীণভাবে উৎপাদিত হয় এবং মেগাস্পোর (ডিম্বাণুগুলির মধ্যে গঠিত) এবং মাইক্রোস্পোরগুলি আরও জটিল কাঠামো গঠনের সাথে জড়িত যা বিচ্ছুরণ একক বীজ এবং পরাগ শস্য গঠন করে।   তথ্যসূত্র   বিষয়শ্রেণী:উদ্ভিদের প্রজনন বিষয়শ্রেণী:প্রজনন বিষয়শ্রেণী:বীজ কোষ বিষয়শ্রেণী:ছত্রাকের রূপবিদ্যা ও শারীরস্থান
স্টিভ ভেইলার (; জন্ম: ১৯ সেপ্টেম্বর ১৯৯৬) হলেন একজন ওলন্দাজ তীরন্দাজ, যিনি নেদারল্যান্ডসের প্রতিনিধি হিসেবে বিভিন্ন আন্তর্জাতিক প্রতিযোগিতায় অংশগ্রহণ করে থাকেন।  ভেইলার নেদারল্যান্ডসের হয়ে ২০২০ এবং ২০২৪ গ্রীষ্মকালীন অলিম্পিকে অংশগ্রহণ করেছেন, যেখানে তিনি একটি রৌপ্য পদক জয়লাভ করেছেন।  প্রারম্ভিক জীবন স্টিভ ভেইলার ১৯৯৬ সালের ১৯শে সেপ্টেম্বর তারিখে নেদারল্যান্ডসের ওহে এন লাকে জন্মগ্রহণ করেছেন এবং সেখানেই তার শৈশব অতিবাহিত করেছেন।  খেলোয়াড়ি জীবন ভেইলার নেদারল্যান্ডসের প্রতিনিধি হিসেবে ২০২৪ গ্রীষ্মকালীন অলিম্পিকে সর্বমোট ২টি প্রতিযোগিতায় অংশগ্রহণ করেছেন।  তিনি তীরন্দাজীতে পুরুষদের ব্যক্তিগত প্রতিযোগিতায় অংশগ্রহণ করেছিলেন। র‍্যাঙ্কিং পর্বে ৩২টি ১০ পয়েন্ট অর্জন করে সর্বমোট ৬৬৮ পয়েন্ট নিয়ে তিনি ২৩তম স্থান অধিকার করেছিলেন। ৬৪ জনের পর্বে, তিনি র‍্যাঙ্কিং পর্বে ৪২তম স্থান অধিকারী ইসরায়েলের রয় দ্ররের মুখোমুখি হয়েছিলেন, যেখানে তিনি ৬–২ সেট পয়েন্টের ব্যবধানে জয়লাভ করে পরবর্তী পর্বে উত্তীর্ণ হয়েছিলেন। অতঃপর ৩২ জনের পর্বে বেরকিম তুমেরের কাছে ৬–২ সেট পয়েন্টের ব্যবধানে পরাজিত হয়ে প্রতিযোগিতা থেকে বিদায় নিয়েছিলেন।  অন্যদিকে তিনি এবং গাব্রিয়েলা শ্লুসের একত্রে মিশ্র দলগত প্রতিযোগিতায় অংশগ্রহণ করেছিলেন। তারা র‍্যাঙ্কিং পর্বে ৫৩টি ১০ পয়েন্ট অর্জন করে সর্বমোট ১৩১৭ পয়েন্ট নিয়ে ১৭তম স্থান অধিকার করেছিল।  তথ্যসূত্র  বহিঃসংযোগ     বিষয়শ্রেণী:১৯৯৬-এ জন্ম বিষয়শ্রেণী:জীবিত ব্যক্তি বিষয়শ্রেণী:ওলন্দাজ পুরুষ তীরন্দাজ বিষয়শ্রেণী:নেদারল্যান্ডসের অলিম্পিক তীরন্দাজ বিষয়শ্রেণী:২০২৪ গ্রীষ্মকালীন অলিম্পিকের তীরন্দাজ বিষয়শ্রেণী:২০২০ গ্রীষ্মকালীন অলিম্পিকের তীরন্দাজ বিষয়শ্রেণী:২০১৯ ইউরোপিয়ান গেমসের তীরন্দাজ বিষয়শ্রেণী:২০২৩ ইউরোপিয়ান গেমসের তীরন্দাজ বিষয়শ্রেণী:তীরন্দাজীতে ইউরোপিয়ান গেমসের পদক বিজয়ী বিষয়শ্রেণী:বিশ্ব তীরন্দাজী চ্যাম্পিয়নশিপের পদক বিজয়ী বিষয়শ্রেণী:২০২০ গ্রীষ্মকালীন অলিম্পিকের পদক বিজয়ী বিষয়শ্রেণী:তীরন্দাজীতে অলিম্পিক পদক বিজয়ী